喺我哋每個人嘅細胞內都有第二組基因
跟父母遺傳嘅 23 對染色體唔同
呢啲唔淨止係人類
動物、植物、真菌同幾乎喺地球上
所有嘅多細胞生物都係一樣有
第二組基因係屬於我哋嘅線粒體
喺細胞內嘅細胞器
佢哋唔係完全我哋嘅一部分
但亦都無分開過
為乜佢跟我哋體內其他嘢區別咁大呢？
大概喺 1.5 億年前
科學家認為有個單細胞
把啲線粒體嘅祖先吞咗入去
創造咗所有多細胞生物嘅前身
線粒體嘅角色唔可以抺殺
佢哋將人嘅食物同氧氣所產生嘅能量
轉換成我哋細胞能夠使用嘅能量
一種名為 ATP 嘅分子
無呢種能量我哋嘅細胞就會開始死
人類有超過 200 種不同嘅細胞
除咗成熟嘅紅細胞之外，全部都有線粒體
理由係紅細胞嘅工作係傳送氧氣
否則紅細胞嘅氧氣
喺未到達目的地就畀線粒體用完
總結一下，所有線粒體
係用氧氣同代謝物去產生能量
同埋有自己嘅基因
但嗰啲喺不同物種嘅線粒體基因
比起其他嘅基因分別更大
喺哺乳類動物，線粒體通常有 37 個基因。
有啲植物比如青瓜
線粒體有高達 65 個基因
然而有啲真菌只有 1 個基因
有幾種生活喺缺氧環境嘅微生物
似乎正喺度喪失所有線粒體
同時有個組別，氧化單胞菌
已經完全喪失線粒體
呢種多樣性之所以存在
係因為綫粒體仍在進化緊
既與含有綫粒體嘅生物一起進化
又單獨地按照自己嘅時間綫
要了解係點樣可能
仔細睇下喺我哋體內線粒體喺度做啲乜嘢
可由我哋懷孕嗰刻講起
喺幾乎所有嘅物種
線粒體基因只係從父母其中一人傳落嚟
喺人類同大部分嘅動物
就只係母親
喺精子尾巴中
大概有 50 到 75 個線粒體
幫助精子游動
佢哋喺受精之後
會跟尾巴一同溶解
與此同時，一隻卵子有數千個線粒體
每個卵子都包含好多份佢哋嘅基因複製系列
等於有超過 150,000
線粒體基因嘅複製本
係從母親遺傳落嚟嘅
而每個複製本都係獨立嘅
跟其他有少許分別
受咗精嘅卵子喺度生長同分裂
嗰數千個線粒體
會分開進入胚胎中不同嘅細胞
當我哋身體分化出唔同嘅組織同器官
變異嘅線粒體基因會隨機分佈喺身體各處
令到整件事更加複雜啲
線粒體有自己嘅複製過程
跟我哋嘅細胞唔同
因此喺我哋細胞複製嘅時候
線粒體會去咗不同嘅新細胞
與此同時，線粒體自己
亦跟著自己嘅時間線喺度合成同埋分裂
當線粒體合成同分裂嘅時候
會分隔出有缺陷嘅基因
同唔正常運作嘅線粒體
一切都意味住，喺你出生時
繼承母親隨機選擇嘅線粒體基因
會喺你一生度結合整個身體產生變化
所以線粒體係動態嘅
而且某程度上係獨立嘅
但佢哋亦受到周邊環境
即係我哋身體嘅影響
好久以前
一啲線粒體嘅基因
被轉移到宿主嘅基因組度
現在雖然線粒體有自己嘅基因組
係跟包含佢哋嘅細胞，分開嚟自我複製
但佢哋喺無基因嘅指令下
唔能夠自己進行複製
雖然線粒體基因係從母親遺傳落嚟
但參與建造同埋調控線粒體嘅基因
係從父母遺傳
線粒體係繼續抗拒整整齊齊咁分類
佢哋嘅故事係，繼續喺我哋每個細胞裏邊
分離作業，又與細胞密不可分
更了解線粒體會給我哋工具
去保護人類未來嘅健康
同教育我哋自己嘅歷史